GiliGold/VAD_KnessetCorpus huggingface dataset:
<תומר רוזנר: 162(א)(ג), זה הסעיף שאנחנו מדברים עליו.
<בינת שוורץ: בנוסח אנחנו נבהיר שזה לא חל לגבי תכניות שכבר מאושרות כי יכול להיות שיש איזושהי תכנית מתארית שכוללת איזה משהו מפורט ופתאום יגידו שהיא לא יכולה להיות.
תמר זנדברג: כמה תכניות מתאר יש בתוקף בכלל?
<בינת שוורץ: יש ארבע - - -
מירי רגב: אל תדאגי, יציגו לנו את הכול בויפללה.
מירי רגב: תמר, יש לנו הצגה יפה בויפללה.
תמר זנדברג: אבל יש אחת מהארבע האלה שהיא מפורטת?
<בינת שוורץ: מכיוון שעלינו על הטעות הזאת רק כרגע, אני לא בטוחה אם איזה משהו, איזה מגרש - - -
מירי רגב: אוקיי, בסדר, בסדר.
<תומר רוזנר: אנחנו קופצים לסעיף 145.
<תומר רוזנר: תיקון של סעיף 145.
<תומר רוזנר: החוק, כפי שאושר, קובע שמניין הימים למתן היתר על-ידי הוועדה המקומית מתחיל להיספר מהמועד של קליטת התכנית: יש לה 45 יום לרשות הרישוי לבדוק את ההיתר.
<תומר רוזנר: אבל יש סייג לדבר הזה: אם, למשל, מתבקשת הקלה או מתבקש איזשהו אישור של מוסד תכנון אחר, המועדים האלה לא נספרים, המועדים של ההקלה או של שימוש חורג או דברים כאלה.
<תומר רוזנר: בנוסח כפי שאושר, מדובר רק על בקשה כזאת שמוגשת לוועדה המקומית ועניינה הקלה או שימוש שחורג.
<תומר רוזנר: לאחר שבדקנו את העניין שוב, התברר שיש גם מקרים שבהם צרים לבקש את ההקלה ממוסד תכנון אחר, לפעמים צריך לבקש הקלה מהמועצה הארצית, לפעמים לפי תכניות מסוימות נדרשות החלטות של מוסדות תכנון אחרים.
<תומר רוזנר: לכן, אנחנו מבקשים להבהיר בנוסח שמניין הימים לא ייספר אם נדרשת החלטה של מוסד תכנון אחר, לרבות החלטה לפי סעיף 146 עד 149 שהם הסעיפים של הקלה ושימוש חורג.
<תומר רוזנר: זה פשוט מבהיר את המצב המשפטי כפי שהוא יהיה בפועל ויש פער בינו לבין מה שאושר.
יעקב אשר: המילה "נדרשת" צריכה להיות, אולי, "נדרשת על פי חוק".
יעקב אשר: זאת אומרת, לא נדרשת שמחר תבוא ועדה מחוזית - - -
<תומר רוזנר: לפי חוק או לפי תכנית.
<תומר רוזנר: בסעיף 145(ג)(2), זו הייתה יוזמה של הוועדה, להוסיף סעיף שמבהיר שלרשות המקומית, כשהיא מוציאה היתר בנייה, אין סמכות עכשיו להמציא תנאים למתן היתר שהם לא מחויבים מכוח חוק או מכוח מידע שהיא כבר נתנה קודם, בזמן שביקשו ממנה את המידע על ההיתר, כדי למנוע את המצב שאנחנו נמצאים בו היום: כשאתה מקבל היתר בנייה, אתה מקבל שלושה דפים של תנאים שאתה צריך למלא ורק אחרי שתמלא אותם אולי יסתכלו על הבקשה שלך ויגידו לך אם בכלל תקבל היתר או לא.
יעקב אשר: פה צריך לחלק בין שני דברים.
יעקב אשר: יש דברים שבמידע הראשוני אתה מקבל ויש דברים שהם תנאים בהיתר, שהם באים לאחר העיון - - -
<תומר רוזנר: אנחנו מדברים על תנאים למתן ההיתר – לא תנאים בהיתר.
<תומר רוזנר: תנאים בהיתר בוודאי שהרשות המקומית יכולה לקבוע.
יעקב אשר: גם תנאים למתן היתר.
יעקב אשר: זה מגיע לדיון בוועדה, נכון?
יעקב אשר: זה בסוג התכניות - - -
<תומר רוזנר: אלו היתרים רגילים.
<תומר רוזנר: על היתרים אני מדבר.
יעקב אשר: בסדר, היתר גם עובר אישור ועדה מקומית.
תמר זנדברג: כבר לא.
<תומר רוזנר: כבר לא.
תמר זנדברג: זו מהות החוק הזה.
יעקב אשר: מה שבתב"ע?
<תומר רוזנר: אין הקלה.
<תומר רוזנר: לא מדובר על מצב שמבקשים הקלה.
<תומר רוזנר: מבקשים היתר תואם תכנית.
<תומר רוזנר: רשות הרישוי צריכה לתת את ההיתר.
<תומר רוזנר: אנחנו מבקשים להבהיר שהרשות המקומית לא תתנה תנאים למתן ההיתר אלא בשלושה מקרים.
<תומר רוזנר: הדברים שאושרו בוועדה הם: אם היא מסרה את המידע הזה בזמן שביקשו את הבקשה למידע.
<תומר רוזנר: זאת אומרת, כשהוא הגיש בקשה למידע הוא יודע מראש מה התנאים שהרשות הזאת תרצה.
<תומר רוזנר: אז אני לא מגביל אותה – אני אומר לה שהיא יכולה לתבוע איזה תנאי שהיא רוצה, אבל שתודיע עליו מראש.
<תומר רוזנר: המקרה השני זה: לפי הנוסח שאושר בוועדה, זה רק אם נדרשת התייעצות או תיאום עם גוף אחר לפי חוק.
<תומר רוזנר: אנחנו מבקשים לדייק את העניין הזה שכאשר נדרש כל תנאי לפי חוק או לפי תכנית, הרשות המקומית תהיה רשאית, וכמובן נראה לנו שהיא גם חייבת, לכלול אותו בתנאים למתן היתר.
<תומר רוזנר: לדוגמה: אם נדרש אישור של רשות הטבע והגנים לעבודה מסוימת, אפילו שהתנאי הזה לא נכתב במידע להיתר שקיבל מגיש הבקשה, כמובן שהוצאת ההיתר תהיה מותנית בקבלת האישור הזה.
<תומר רוזנר: אי אפשר שרשות תתעלם מהוראת חוק שמחייבת או אם זה קבוע בתכנית.
<תומר רוזנר: המקרה השלישי הוא לבקשת הגורמים השונים, הוא גם כבר אושר בוועדה.
<תומר רוזנר: אני לא אומר את הנוסח המדויק: במקרה שבו התברר שיש סיכון בריאותי או סיכון סביבתי או סיכון אחר שלא ניתן היה לדעת עליו מראש.
<תומר רוזנר: כמובן שבמקרה כזה אנחנו לא מצפים מרשות הרישוי להתעלם ולתת את ההיתר בכל זאת, למרות שזה מסוכן.
<תומר רוזנר: גם במקרה הזה, כמובן, היא תוכל להתנות תנאים גם אם היא לא אמרה אותם מראש.
<תומר רוזנר: אלו שלושת המקרים.
<תומר רוזנר: השינוי הוא בעיקר בתנאי השני.
מירי רגב: הלאה, מה עוד?
<תומר רוזנר: סעיף 145(ב)(ב), עניינו רישוי בדרך מקוצרת.
<תומר רוזנר: אנחנו מבקשים להבהיר שבמצב שבו רשות הרישוי חדלה ולא מקיימת את הדרישות שנקבעו בחוק לבדיקת הבקשה בתוך 25 ימים, היא צריכה בתוך 40 יום ממועד קליטת הבקשה לשלוח את החיובים שהוא צריך לשלם למבקש ההיתר ותוך 45 יום ממועד הקליטה להוציא - - -
יעקב אשר: התבלבלתם?
יעקב אשר: זו הקואליציה וזו האופוזיציה.
יעקב אשר: לצורך הדיון - - -
<תומר רוזנר: במצב כזה, אם היא לא עומדת בתנאים, אז ההיתר מוצע באופן אוטומטי.
<תומר רוזנר: אנחנו רק רוצים להבהיר שבמצב כזה יש את הטקט הזה כאשר היא לא מקיימת את החובה לבדוק את זה תוך 25 יום, אז היא צריכה תוך 40 יום ממועד הקליטה לשלוח את החיובים.
<תומר רוזנר: זה הנושא הבא.
<תומר רוזנר: בנושא מכוני הבקרה: לאחר שדייקנו את הנוסח ועברנו עליו שוב ושוב, התברר לנו שכנראה חסרה בו התייחסות מפורשת למצב שבו אנחנו לא רוצים שחברת בנייה, למשל, תקים מכון בקרה כחברת בת שלה והיא תבדוק את עצמה.
<תומר רוזנר: אם אתם זוכרים, היה ויכוח גדול בוועדה ובסופו של דבר הוכרע שחברות ממשלתיות יכולות לעשות את זה כי הן גופים יחסית סמי-ציבוריים, אלא אם המשרד הממשלתי יקים מכון בקרה משלו.
מירי רגב: טוב, לא משנה.
<תומר רוזנר: אבל לגבי גופים פרטיים, צריך להבהיר שאם יש ניגוד עניינים כזה בין המכון לבין מי שהוא בודק אותו, כמובן שהוא לא יכול לעשות את זה.
<תומר רוזנר: אנחנו נציע נוסח בעניין הזה.
מירי רגב: צריך להציע נוסח, זה נכון.
<גלעד קרן: "מכון בקרה, בעל המכון, מנהלו, מי שפועל בשירותו כאמור בפסקה (1) וכל בעל תפקיד אחר בו שקבע שר הפנים, הינם עלולים להימצא, במישרין או בעקיפין, במצב תדיר של ניגוד עניינים בין פעולת מכון הבקרה או תפקידיו במכון הבקרה לבין עניין אישי או תפקיד אחר שלהם או של קרובם.
<גלעד קרן: ".
<תומר רוזנר: ביקשנו להבהיר שני דברים למען הסר ספק.
<תומר רוזנר: בדיונים שהיו כאן סוכם שלגבי דיור בר השגה, היעדים שהמנהל יקבע, היעדים הראשונים לשנת 2014, יקבעו עד יום התחילה.
<תומר רוזנר: זאת אומרת עד אוגוסט.
<תומר רוזנר: זה פשוט נשמט מהנוסח ואנחנו רוצים, להבהיר למען הסר ספק, שהוועדה תחזור ותאשר את העניין הזה.
<תומר רוזנר: הנושא השני שהוא נושא טכני לחלוטין, מבקשים לאפשר לנסחיות לעבוד – יש להן עוד עשרות חוקים – לאפשר שהחוק יפורסם ברשומות בתוך 30 יום ממועד קבלתו בכנסת ולא בתוך 10 ימים כמתחייב לפי החוק הקיים.
<תומר רוזנר: מכיוון שיש עשרות חוקים בקנה.
מירי רגב: מי מבקש את הבקשה הזאת?
תמר זנדברג: אל תחוקקו כל-כך הרבה.
<תומר רוזנר: משרד המשפטים וגם מחלקת נוסח החוק אצלנו.
<תומר רוזנר: הרי ממילא החוק נכנס לתוקף רק באוגוסט, זאת אומרת זה לא משפיע.
מירי רגב: עברתם על הכול?
מירי רגב: אין לכם עוד דברים ששכחתם?
<תומר רוזנר: הכול יכול להיות.
מירי רגב: דבר שנשמט?
מירי רגב: אחרי כל-כך הרבה דיונים האם התעוררתם, שתיתם קפה שחור, נחתם, האם יש עוד דברים שאתם צריכים שנדון בהם?
<תומר רוזנר: קודם כל, אנחנו לא ינום ולא יישן, כידוע.
<תומר רוזנר: אבל כפי שאת מבינה, גברתי, אני לא יכול להתחייב על כך שלא יהיו עוד תיקונים נוספים.
<תומר רוזנר: יתכן שהממשלה תצטרך להציע הצעת חוק מתקנת לעניין הזה או - - -
מירי רגב: טוב, אם הם נרדמו בשמירה – שיציעו.
<תומר רוזנר: כמו שהיום גילו את הדבר הזה.
מירי רגב: ואם אתה נרדמת בשמירה – אנחנו נציע.
<תומר רוזנר: הממשלה גילתה היום כטעות זה משהו שאנחנו התרענו עליו כבר הרבה קודם.
מירי רגב: בסדר, אנחנו יודעים בממשלה פחות חכמים מאתנו.
<תומר רוזנר: לא אמרתי את זה.
מירי רגב: את זה אנחנו יודעים.
<תומר רוזנר: אמרתי שגם הם בני אדם וגם אנחנו בני אדם.
מירי רגב: אבל הפקידים שם הם פחות מאתנו, תודה.
<תומר רוזנר: אני לא חושב כך.
מירי רגב: אנחנו מצביעים על הרביזיה של חבר הכנסת דוד צור.
מירי רגב: אנחנו מצביעים על כולה בעד, נכון?
יעקב אשר: מקובל.
מירי רגב: על כולם?
<תומר רוזנר: כן, כן, את יכולה להצביע על כולם.
<תומר רוזנר: על כל הסעיפים יחד.
מירי רגב: כל הסעיפים יחד.
מירי רגב: תמי, את מצביעה?
תמר זנדברג: אני חושבת שבשביל מקצה שיפורים של הממשלה אין צורך - - -
תמר זנדברג: אני שומעת את הדברים, הם נשמעים לא נוגעים לדברים העיקריים שדיברנו עליהם.
תמר זנדברג: לא הכנסנו עכשיו דיור בר השגה פתאום.
מירי רגב: נכון, כי אין בחוק, אז לא הכנסנו.
מירי רגב: אנחנו עוברים להצבעה, בבקשה.
<תומר רוזנר: ההצעות החדשות.
מירי רגב: מי בעד ההצעות החדשות?
מירי רגב: בעד ההצעות החדשות – פה אחד
מירי רגב: 3 בעד: יפעת קריב, דוד צור, חברת הכנסת מירי רגב.
מירי רגב: נגד אין, נמנע אין – ההצעות התקבלו.
מירי רגב: עכשיו אני מבקשת להביא את ההצבעה שלי לרביזיה.
<תומר רוזנר: על כל סעיפי החוק למעט אלה שהוצבעו עכשיו כי עליהם אי אפשר לדון מחדש.
מירי רגב: על כל סעיפי החוק למעט אלה שהוצבעו עכשיו.
מירי רגב: אתם צריכים להצביע נגד.
מירי רגב: נגד?
מירי רגב: נגד.
מירי רגב: ואני?
<גלעד קרן: מה שאת רוצה.
מירי רגב: ומה אני מצביעה?
יעקב אשר: את חייבת להצביע בעד.
יעקב אשר: חייבת.
<רוני טיסר: לא, היא לא חייבת.
<גלעד קרן: את לא חייבת להצביע - - -
מירי רגב: מה עכשיו, רוני?
יעקב אשר: היא חייבת להצביע בעד.
<רוני טיסר: לא, לא.
<רוני טיסר: זה בסדר, זה היה על ההסתייגות.
<רוני טיסר: הוא הגיש רביזיה על ההסתייגות.
דוד צור: אם הוא מצביע בעד אתה - - -
<תומר רוזנר: ולמעט הדברים של יעקב אשר שעשינו עליהם רביזיה.
דוד צור: את לא צריכה להצביע, מירי.
מירי רגב: ולמעט הדברים שהיו ברביזיה שעשינו על הדברים של יעקב אשר.
<תומר רוזנר: זהו.
מירי רגב: רגע, הם עוד לא גמרו.
מירי רגב: יש פה עוד כמה דברים, בני התעורר עכשיו.
<תומר רוזנר: אני לא יכול לעשות כלום עכשיו.
מירי רגב: אנחנו סגורים?
מירי רגב: עכשיו לגבי ההסתייגות שלי.
<תומר רוזנר: כן, את מצביעה נגד.
מירי רגב: אני אצביע נגד ההסתייגויות שלי?
<תומר רוזנר: הרביזיה שלך.
מירי רגב: הרביזיה שלי – זה לא בסדר.
<תומר רוזנר: את יכולה גם לא להצביע ואז אנחנו נפתח את כל הדיון בחוק מחדש, אין בעיה.
<גלעד קרן: לא, להיפך, תומר.
מירי רגב: מי בעד הרביזיה שלי?
מירי רגב: בעד דחיית הרביזיה – פה אחד
מירי רגב: נגד – 3.
מירי רגב: בעד – אף אחד.
מירי רגב: נמנע אין.
מירי רגב: הרביזיה שלי נדחתה.
מירי רגב: אני מתכבדת לפתוח את ישיבת הוועדה בסוגיית ההסתייגויות לחוק התכנון והבנייה.
מירי רגב: בנושא ההסתייגויות רק חברי הכנסת יכולים להסתייג, כל שאר האנשים שנמצאים פה שומעים, מקשיבים, אבל לא מתערבים.
מירי רגב: היועץ המשפטי, הערות שלך, לאחר מכן נעבור להסתייגויות.
<תומר רוזנר: בעקבות הדיונים שהתקיימו פרסמנו נוסח להצבעות שמבטא את הסיכומים שהתקבלו פה במהלך הדיונים.
<תומר רוזנר: לאחר שפרסמנו את הנוסח עברנו שוב על הפרוטוקולים, לראות אם באמת אנחנו משקפים את מה שהיה ומה שסוכם.
<תומר רוזנר: אנחנו רוצים להבהיר דברים שהיו במהלך הדיונים ומתבטאים בנוסח.
זבולון כלפה: הייתה טעות אחת, תומר, לגבי רשות הטבע והגנים.
זבולון כלפה: בדיון אמרנו דבר מסוים, בנוסח שהגיע בסוף - -
<תומר רוזנר: אנחנו נגיע לזה.
זבולון כלפה: אולי זה מייתר הסתייגות אחת שלי לפחות.
<תומר רוזנר: במהלך הדיונים הייתה הצעה שהתקבלה לקצוב את כהונתם של חברי ועדת הערר לפיצויים והיטלי השבחה.
<תומר רוזנר: בסופו של דבר סוכם בין השר ליושבת-ראש הוועדה שהנושא הזה לא יהיה בשלב הזה, לכן זה לא הופיע בנוסח שפורסם להצבעות.
<תומר רוזנר: במהלך הדיונים הציעו המהנדסים לקבוע הוראה מפורשת שהסמכת ועדה מקומית תלווה בהקצאת כוח אדם מקצועי ובמחשבים לוועדה המקומית.
<תומר רוזנר: נאמר בשעתו על ידי יושבת-ראש הוועדה שההצעה הזאת תישקל.
<תומר רוזנר: לאחר שיושבת-ראש הוועדה סיכמה עם שר הפנים את הסעיף על הכוונה והכשרה של ועדות מקומיות, סברה יושבת-ראש הוועדה שהנוסח כפי שמופיע הוא מספק.
<תומר רוזנר: הוא בעצם אומר שששר הפנים יפעל להכוונה והכשרה של הוועדות המקומיות, ויקצה להן כספים ככל שיוקצו לכך סכומים בתקציב המדינה.
<תומר רוזנר: האמירה המפורשת שהוא יקצה כספים לרכישת מחשבים וכוח אדם מקצועי לא מופיעה בנוסח.
<תומר רוזנר: יש בהצעת החוק אפשרות של שר הפנים להעביר סמכויות מוועדה מקומית לוועדה מחוזית אם היא לא מתפקדת.
<תומר רוזנר: זה סעיף 28(ב) המוצע בהצעת החוק.
<תומר רוזנר: לאחר שעיינו שוב בסעיף הזה ראינו שצריך להבהיר – זאת הבהרה שאנחנו מבקשים להציע לוועדה לקבל – שכאשר התכניות האלו עוברות לסמכותה של הוועדה המחוזית יראו אותן כתכניות בסמכות ועדה מחוזית.
<תומר רוזנר: המשמעות המשפטית של התוספת הזאת היא שבמצב כזה אפשר יהיה לערור עליהן למועצה הארצית במסגרת ערר שנמצא בחוק כבר היום על תכניות שבסמכות הוועדה המחוזית.
<תומר רוזנר: לא היה ברור מה קורה עם התכניות האלו כשהסמכות עוברת, לכן ראינו לנכון להבהיר את העניין הזה.
<תומר רוזנר: מקובל?
<תומר רוזנר: יש סעיף שמתייחס להסמכת הוועדות המקומיות כוועדות עצמאיות וועדות עצמאיות מיוחדות.
<תומר רוזנר: הוועדה הוסיפה במהלך הדיונים שכאשר ממנים מלווה מקצועי צריך לשמוע גם את ראשי הרשויות המקומיות כאשר זו ועדה של יותר מרשות אחת, ועדה מרחבית מה שנקרא.
<תומר רוזנר: שכחנו להוסיף את זה גם בנושא של תהליך ההסמכה של הוועדות המקומיות האלו כוועדות עצמאיות וועדות עצמאיות מיוחדות.
<תומר רוזנר: המדובר בסעיף 31א.
<תומר רוזנר: אנחנו מציעים שיובהר שגם בתהליך הזה כשמדובר בוועדה מרחבית ישמעו את ראשי הרשויות המרחביות שבתחום הוועדה המקומית, לא רק את הוועדה המקומית עצמה, כי גם לאותם ראשי רשויות יש מה להגיד כשרוצים לבטל את ההסמכה של הוועדה המרחבית.
<תומר רוזנר: התעוררה שאלה לגבי מלווה מקצועי, איך מועסק מלווה מקצועי שאיננו עובד מדינה שרוצה לדרוש מידע.
<תומר רוזנר: משרד המשפטים ביקש להבהיר, כפי שעשינו הבהרה בהצעת החוק לגבי יחידת הבקרה של משרד הפנים, שאם היא מעסיקה אנשים שאינם עובדי המדינה דרישת המידע שלהם צריכה להיות לפי כללים שיקבע שר הפנים.
<תומר רוזנר: ב-31ב אנחנו מציעים שכאשר מלווה מקצועי מתמנה והוא איננו עובד המדינה, גם הוא כשהוא דורש מידע הוא יעשה זאת לפי כללים שיקבע שר הפנים.
מירי רגב: אותו נוסח כמו עובד מדינה.
<תומר רוזנר: שיקבע שר הפנים לעניין זה.
<תומר רוזנר: אותו נוסח שאימצנו לגבי יחידת הבקרה בסעיף 31ג המוצע.
<תומר רוזנר: לגבי נושא של כתב אישום, הרשעה וניגוד עניינים.
<תומר רוזנר: הנוסח שהוצג לוועדה שונה במקצת על-מנת לעשות הבהרות והתאמות.
<תומר רוזנר: אני מציע שרוני תקרא את שלושת הסעיפים האלה בהם נעשו השינויים שמחייבים הקראה.
<גלעד קרן: אחרי סעיף 44א לחוק העיקרי יבוא: "חבר מוסד תכנון מקומי שהוגש נגדו כתב אישום" בסעיף זה - "חבר מוסד תכנון מקומי" - "חבר ועדה מקומית או ועדת משנה שהוא חבר מועצה של רשות מקומית, למעט חבר כאמור הממונה בידי שר או בידי הממונה על המחוז ולמעט ראש רשות מקומית שהוגשה לגביו בקשה להשעיה לפי סעיף 19(א) לחוק הבחירה הישירה;"
<תומר רוזנר: כאן אנחנו מבהירים שכאשר חברי הוועדה המרחבית לא מכהנים מעצם בחירתם אלא מכוח מינוי של השר או הממונה על המחוז, לא יחול עליהם ההסדר שאנחנו קבענו לגבי הנבחרים שהולכים לוועדה לבחינת השעיה במקרה של כתב אישום, אלא ההסדרים הרגילים שחלים על מינויים שנעשים על ידי השר או הממונה על המחוז.
<תומר רוזנר: בדומה לשאר חברי מוסדות התכנון, גם בוועדה המחוזית ובמועצה הארצית כאשר מדובר במינויים של השר או הממונה על המחוז יש הליכים שמקובלים בשירות המדינה לגבי בחינת המצב של כתב אישום ואולי אפילו חקירה שלפני הגשת כתב אישום שעלולה או עשויה להביא להפסקת חברותו של חבר מוסד התכנון לפי הנחיות היועץ המשפטי לממשלה.
<גלעד קרן: (א) לא החל אדם לכהן כחבר מוסד תכנון מקומית כהגדרתו בסעיף 44(ב), ולא יכהן כחבר מוסד תכנון כאמור, בין אם העבירה נעברה לפני תחילת כהונתו ובין אם במהלך כהונתו; (ב) החלטת הוועדה לבחינת השעיה לפי סעיף קטן (ב) תתקבל בתוך 45 ימים מיום שהוגשה לה בקשת היועץ המשפטי לממשלה, או בתוך מועד אחר שיקבע שר הפנים; 44ד.
<גלעד קרן: (ב) שר הפנים, בהסכמת שר המשפטים, רשאי לקבוע הוראות לעניין פרטי המידע ואופן מסירתו לפי סעיף קטן זה; (ה)(2) היועץ המשפטי לממשלה או מי שהסמיך לכך רשאי בתוך 30 ימים מיום הפנייה אליו, לאשר את ההחלטה, לבטלה או לשנותה;
<תומר רוזנר: סעיף 46 לחוק, שעניינו שמירת סוד, הורחב בהצעה הממשלתית לעובד ויועץ של מוסד התכנון שתחול עליהם חובת סודיות.
<תומר רוזנר: אנחנו הצענו - הממשלה קיבלה - להוסיף גם ממלא תפקיד במוסד התכנון.
<תומר רוזנר: זה גם בסעיף 47, שעניינו ניגוד עניינים במקרה מסוים.
<תומר רוזנר: בסעיף 61ב המוצע הייתה ההשמטה הבאה: הודעות על הגשת תכנית בסמכות ועדה מקומית צריך לשלוח גם לחברי מוסד התכנון.
<תומר רוזנר: זה נשמט מהנוסח בטעות.
<תומר רוזנר: אנחנו מבקשים להחזיר את זה לנוסח, כדי שיהיה ברור שהודעות על תכניות כאלו שמוגשות יישלחו גם לחברי מוסד התכנון.
<תומר רוזנר: לגבי הגדרת בעל עניין בקרקע.
<תומר רוזנר: השינוי מהנוסח שפורסם - עכב השמטה הם נפלו, אנחנו רוצים להבהיר שהם יוחזרו - הוא שכאשר מגדירים מי הוא בעל עניין בקרקע אנחנו לא משנים את המהות.
<תומר רוזנר: לגבי בעל 65%, שזה האחוז שסוכם ואין פגיעה בבעל זכות אחר, צריכה להינתן חוות דעת בכתב של היועץ המשפטי של מוסד התכנון שמבהירה שהתנאים האלה מתקיימים.
<תומר רוזנר: לגבי בית משותף, הקביעה מה התנאים להגשת הבקשה, כמה אחוזים, מי בעלי הדירות שיכולים להגיש תכנית ומה היא פגיעה בבעל זכות אחר בבית משותף, ייקבע בתקנות שיקבע שר הפנים, בהסכמת שר המשפטים.
<תומר רוזנר: הסעיף הזה כולו ייכנס לתוקף מאוחר יותר.
<תומר רוזנר: הוא ייכנס לתוקף בתוך 5 חודשים מיום התחילה, זאת כדי לאפשר לשרים - -
<אפרת דו-יחיא: בבית משותף זה שר המשפטים, בהתייעצות עם שר הפנים.
<תומר רוזנר: שר המשפטים, לאחר התייעצות עם שר הפנים.
<תומר רוזנר: זה מה שמבקשת הממשלה.
<תומר רוזנר: הסעיף הזה ייכנס מאוחר כדי לאפשר לשרים לגבש את התקנות הנדרשות בבתים משותפים.
<תומר רוזנר: כל הסעיף כולו יידחה למשך 5 חודשים מיום התחילה, שהוא 1 באוגוסט, כדי לאפשר לשרים לגבש את התקנות.
<קריאה: אנחנו מבקשים להבהיר – זה אולי עניין של נוסח – שפסקה (1) לא מתייחסת לבית משותף.
<אפרת דו-יחיא: 75% זה לא לבית משותף.
<אפרת דו-יחיא: לגבי בית משותף זה כללים מיוחדים.
<תומר רוזנר: הנושא הבא הוא ההתייחסות שהייתה בהצעת החוק שהונחה בשעתו על ידי הוועדה.
<תומר רוזנר: נוספו בשעתו סעיפים 18 ו-19 לסמכויות של ועדה מקומית שאפשרו, בין השאר, סגירה של חומת עמודים מפולשת, בנייה במרתפים, הפיכתם למגורים וסמכות של הוועדה המחוזית להסמיך את הוועדה המקומית לתכניות נוספות.
<תומר רוזנר: למרות שזאת הייתה עמדת הוועדה בשעתו, הממשלה הודיעה שהיא אינה מסכימה לסעיפים האלה, לכן הוועדה חזרה בה מהצעת הסעיפים האלה.
<תומר רוזנר: בנושא של הוספת זכויות בנייה לצורך מימוש יעדים ציבוריים.
<תומר רוזנר: מדובר בפסקה (11) בסעיף 62א1 .
<תומר רוזנר: אנחנו מבקשים להבהיר שהיעדים הציבוריים, כפי שפורסמו בנוסח להצבעות, הם היעדים הציבוריים שגלביהם תחול התוספת הזאת, הם לא ייכללו בנושאים של בנייה ירוקה ונושאים אחרים שהיו בשעתו בדיון בוועדה.
<תומר רוזנר: לגבי הסעיף הזה נשמטה מהנוסח שפורסם להצבעות מילה אחת שהייתה צריכה להופיע.
<תומר רוזנר: כדי להבהיר שכאשר מדובר במיגון לא ישתמע שמדובר על סוגי מיגון שאינם יעדי ציבוריים, יהיה כתוב "מיגון לצורכי ביטחון", זאת כדי להבהיר שמיגונים מסוגים אחרים אינם בגדר יעדים ציבוריים שבגינם אפשר לבקש תוספת של זכויות בנייה.
<תומר רוזנר: לגבי סעיף 62א(ה) הוועדה הציעה בזמנו שגם הגוף שעניינו שימור אתרים יוכל להגיש תכניות לוועדה המחוזית.
<תומר רוזנר: בנוסח שפורסם להצבעות הדבר הזה לא מופיע.
<תומר רוזנר: הסיכום בין יושבת ראש הוועדה לשר היה שהנושא הזה לא ייכלל באפשרויות של הגופים שיכולים להגיש תכניות לוועדה המחוזית.
<תומר רוזנר: עניינה של פסקה (16) בסעיף 62א(א) הוא תוספת זכויות.
<תומר רוזנר: במהלך דיוני הוועדה סוכם שגם במועצות אזוריות יינתנו זכויות נוספות.
<תומר רוזנר: הדברים האלה מופיעים בסעיפים קטנים (ב) ו-(ג) החדשים שיופיעו בנוסח להצבעות.
<תומר רוזנר: הפסקה האחרונה בסעיף התייחסה רק לפסקה שהתייחסה לרשות עירונית.
<תומר רוזנר: היא בעצם מסייגת את האפשרות להוסיף זכויות כאשר כבר ניתנה הקלה שמקנה את הזכויות.
<תומר רוזנר: יש להבהיר שבעקבות השינוי שהוועדה אימצה גם הסייג הזה יחול.
<תומר רוזנר: באותה מידה שהוא חל על רשויות עירוניות, הוא יחול גם במועצות אזוריות.
<רוני טיסר: 62א(ח) קובע שהוועדה המקומית לא תדון ולא תאשר תכנית שבסמכותה אם היא חלה בתחומה של תכנית.
<רוני טיסר: מכיוון שתחומה של תכנית זה ניסוח מאוד מאוד רחב שכולל תכנית שפוגעת - -בקו הכחול, הוחלט, בהסכמת הממשלה, לסייג את הנוסח ולקבוע שני מקרים בהם יתאפשר דיון בסמכות הוועדה המקומית.
<רוני טיסר: המקרה הראשון כאשר הוועדה המחוזית קובעת תנאים בהחלטה להפקדה או בהחלטה לפי סעיף 77.
<רוני טיסר: המקרה השני הוא כאשר מדובר בתכנית כללית שחלה על מרחב שטח התכנון, שקובעת תוספת של מבנים, כגון מרתפים וכדומה.
<רוני טיסר: סעיף 84א לנוסח המוצע בחוק הקיים קובע תנאי סף להגשת תכנית.
<רוני טיסר: מכיוון שיש סעיף נוסף שקובע סמכות כללית ליושב-ראש מוסד התכנון לקבוע תנאים נוספים בנוגע להפקדה, הבהרנו בנוסח שלא ניתן יהיה לקבוע תנאי סף נוספים לעניין שלב ההגשה.
<רוני טיסר: עכשיו לעניין תכנית מצומצמת - 86א.
<רוני טיסר: לאור נתונים שעלו בוועדה נוסף סעיף שאיפשר דיון בוועדת משנה בעקבות בקשה על החלטת היושב-ראש בנוגע להפקדת תכנית מצומצמת.
<רוני טיסר: הובהר שהחלטת ועדת המשנה היא החלטה סופית.
<רוני טיסר: המשמעות המשפטית של החלטה סופית היא שכל ההוראות החלות על תכנית מצומצמת, כגון העברה בתום המועדים לוועדה המחוזית וכו', יחולו לעניין התכנית המצומצמת למרות שהתקבלה החלטת ועדת המשנה.
<רוני טיסר: זה לעניין התכנון.
מירי רגב: אנחנו עוברים להסתייגויות של יעקב אשר.
יעקב אשר: בתחילת דבריי אני רוצה למחות על כך שלמרות בקשתנו לאור האירוע שמתקיים היום, הוועדה היחידה שלא הייתה מוכנה לקצר או להתפשר בעניין הזה זאת הוועדה שברשותך.
יעקב אשר: חבל על כך.
יעקב אשר: זה שונה לגמרי ממה שקורה בוועדת החוקה לגבי המשילות, ששם האופוזיציה מתנגדת.
יעקב אשר: כאן אנחנו כחברי אופוזיציה תומכים בחלק גדול מההצעה.
יעקב אשר: אפילו ליווינו אותה.
יעקב אשר: אני בין המלווים היותר מתמידים של העניין הזה.
יעקב אשר: אני חושב שלמנוע מאיתנו להיות בכל הדיונים האלה, לא רק להביע את הסתייגויותינו, זה לא ראוי.
יעקב אשר: ברור לי שאם היה איזה עניין מפלגתי בקנה מידה הרבה יותר קטן של מפלגה אחרת שאולי היא לא יהדות התורה או ש"ס, אין ספק שהדיון הזה לא היה מתקיים היום במתכונת הזאת.
יעקב אשר: לא היו מחייבים את העובדים להישאר עד מאוחר בלילה בלי שהם יוכלו לצאת.
יעקב אשר: אם במקרה הדיון יהיה מאוד קצר וייגמר ב-17:00 או 18:00, כולם יהיו לכודים פה בבניין ואפשר רק לעשות שירה בציבור.
יעקב אשר: אני חושב שזה לא ראוי.
יעקב אשר: לא מגיע לנו לעשות את הדבר הזה.
יעקב אשר: דיברתי איתך בעניין הזה.
יעקב אשר: חבל שזה לא התקדם.
יעקב אשר: אני וחבריי - בוודאי דוד אזולאי - היינו רוצים להיות חלק מההחלטות שיתקבלו היום.
יעקב אשר: חבל שלא נענינו.
יעקב אשר: אני רק יכול להשתמש בזכות המחאה שלי, אין לי דרך להביע את זה בצורה אחרת.
מירי רגב: מכיוון שכבר התייחסת לזה ואתה עובר להסתייגות, אני רוצה לתת תשובות לטובת הפרוטוקול.
מירי רגב: הדיון של היום נערך לאחר התייעצויות עם יושב-ראש הכנסת, עם היועץ המשפטי של הכנסת ועם היועץ המשפטי של הוועדה.
מירי רגב: כשמדובר על הסתייגויות אין כאן איזו שהיא עמדה של ממשלה או דיון , אלא כל חבר כנסת בא ומציג את ההסתייגות שלו.
מירי רגב: אין התייחסות לזה, אנחנו רק רושמים את זה.
מירי רגב: זה חלק מהקראה לפרוטוקול שמחייב אותנו לפני ההצבעות.
מירי רגב: כל חבר כנסת מגיע, מציג את ההסתייגות שלו והולך.
מירי רגב: אני לא מכירה הרבה חברי הכנסת שנשארים לשמוע את ההסתייגויות של האחרים, לכן החלטנו להשאיר את הדיון, לא לדחות אותו.
מירי רגב: אילו היינו יכולים לדחות את ההצבעות מיום רביעי ליום אחר, לדחות את כל החוק הזה למושב הבא, הייתי עושה את זה בשמחה.
מירי רגב: משום שהממשלה מבקשת להעביר את החוק הזה בהקדם, לא חשבתי שנכון יהיה לדחות את יום ההסתייגויות היום.
מירי רגב: אין לנו איפה לשים את יום ההסתייגויות הנוסף.
מירי רגב: יש לנו הרבה מאוד שעות דיבור של הרבה מאוד חברי כנסת, לכן חשבנו שזה מידתי וראוי להשאיר את ההסתייגויות היום, לתת לחברי הכנסת החרדים שיגיעו לדבר ראשונים למרות שהם לא הגישו ראשונים את ההסתייגויות.
מירי רגב: דווקא קיבלנו החלטה שחברת הכנסת תמר זנדברג וחבר הכנסת דב חנין יהיו הראשונים לדבר.
מירי רגב: אין כאן שום קבלת החלטות , אין כאן שום שמיעה של גורמים ממשלתיים, יש כאן רק השמעה לטובת הפרוטוקול של ההסתייגויות של חברי הכנסת.
מירי רגב: אני רוצה להבהיר את זה.
מירי רגב: חשוב לי להגיד את זה.
מירי רגב: אם הייתי עורכת דיון בחוק כמובן שהייתי מוצאת דרך לעשות את זה כך שכולם יוכלו לקחת חלק בדיון, אבל משום שרק משמיעים את ההסתייגויות שהן לטובת הפרוטוקול, חשבתי שהדרך שהגענו להסכמות היא הדרך הנכונה.
מירי רגב: חבל לי שלא קיבלתם את זה.
מירי רגב: אין לי שום דבר נגד החרדים, מותר לכם להפגין ולהביע את עמדתכם בנושא חוק גיוס כזה או אחר למרות שעמדתי מנוגדת לעמדתכם.
יעקב אשר: מטרת ההסתייגויות היא להצביע עליהן בסופו של דבר.
יעקב אשר: ההסתייגויות לא מגיעות מרקע של אופוזיציה וקואליציה.
יעקב אשר: יכול להיות שיש דברים כאלה ואחרים הגיוניים.
יעקב אשר: ההסתייגויות זה לא רק כדי לומר אותן וללכת.
יעקב אשר: לדעתי זו לא המטרה של ההסתייגויות, אלא אם כן אני כחבר כנסת ממש לא מבין את עבודתי.
יעקב אשר: אני אשמח שתסבירי לי.
מירי רגב: אתה יכול לקרוא את ההסתייגויות.
מירי רגב: אנחנו נעביר אותן בכתב ובמייל לכולם.
מירי רגב: אם תחליט שעל הסתייגות מסוימת אתה רוצה להצטרף להסתייגות של חבר כנסת אחר, אתה מוזמן.
מירי רגב: אמרתי את עמדתי.
מירי רגב: אני חושבת שהבהרתי אותה בצורה מסודרת.
מירי רגב: דיברתי על זה עם יושב-ראש הכנסת, עם היועץ המשפטי של הוועדה ועם היועץ המשפטי של הכנסת.
מירי רגב: כולם תמכו בעמדתי.
מירי רגב: אני מציעה שנעבור לדיון עצמו.
יעקב אשר: בסעיף 2 מדובר בנושא של החברים של הוועדה.
יעקב אשר: בחברי הוועדה יש 3 נציגים של השלטון המקומי.
יעקב אשר: בוועדת המשנה זה הופך להיות לחבר אחד.
<תומר רוזנר: במועצה החברים הם שליש.
<תומר רוזנר: הסיכום שהוועדה הגיעה אליו עם הממשלה - -
מירי רגב: אני לא פותחת פה לדיונים.
מירי רגב: אין התייחסות של אף אחד לטובת העניין הזה.
מירי רגב: הדבר היחידי שאני עוד שוקלת להביא ליום שלישי זה הנושא של חברת חשמל.
מירי רגב: צריך לעשות דיון מקצועי בעניין הזה.
מירי רגב: אין עכשיו הסברים שלך ושל אף אחד אחר.
מירי רגב: אם הוא לא אמר את הסעיף הנכון, רק תקן לגבי הסעיף שלא תהיה בעיה אחר כך בהצבעות.
יעקב אשר: אם אנחנו מבינים שבמועצה הארצית הייצוג של החלק של הרשויות המקומיות, המבט של השלטון המקומי נמצא בשליש, גם בוועדת המשנה צריך להיות אותו יחס.
יעקב אשר: אני לא מדבר על מספר האנשים, אני מדבר על אותו יחס.
יעקב אשר: חשבתי שההסתייגות הזאת היא אולי משהו טכני שברח לכם באיזה שהוא מקום.
יעקב אשר: מה שהובן שצריך להיות במועצה הארצית צריך להיות גם בחוק החדש.
מירי רגב: הוא רוצה שליש שליש.
<תומר רוזנר: שליש במקום שניים.
מירי רגב: דנו על זה.
מירי רגב: דיברנו על זה כך שבוועדת משנה יהיו שניים מהשלטון המקומי.
מירי רגב: נתי הסביר את זה.
מירי רגב: זאת ההחלטה שהתקבלה.
יעקב אשר: סעיף 6 מדבר על תוספת של נציגי הממשלה לוועדת הערר.
יעקב אשר: אגב, חלק מהדברים שאני אומר הם דברים של השלטון המקומי.